PMIndiaData/PMIndiaSum huggingface dataset:
পল্লী ভারতের বিকাশ ও রূপান্তরের লক্ষ্যে শ্যামাপ্রসাদ মুখার্জি রারবান মিশন

দেশের পল্লী অঞ্চলের আর্থ-সামাজিক রূপান্তর এবং পরিকাঠামোর উন্নয়নে শ্যামাপ্রসাদ মুখার্জি রারবান মিশন (এসপিএমআরএম) রূপায়িত হতে চলেছে। এজন্য আর্থিক সংস্থান রাখা হয়েছে ৫১৪২ কোটি ৮ লক্ষ টাকার। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ এই কর্মসূচিটি অনুমোদন লাভ করে। এই মিশনের আওতায় পর্যাপ্ত বিকাশের সম্ভাবনা রয়েছে এ ধরণের একগুচ্ছ গ্রামকে বেছে নিয়ে সার্বিক রূপান্তরের লক্ষ্যে উন্নয়নের কাজ শুরু করা হবে। দেশের সবক’টি রাজ্য ও কেন্দ্রশাসিত অঞ্চলেই রূপায়িত হবে এই বিশেষ প্রকল্পটি। অর্থনৈতিক কর্মপ্রচেষ্টার উদ্যোগ, দক্ষতা উন্নয়ন এবং স্থানীয় পর্যায়ে শিল্পোদ্যোগের মাধ্যমে এই গ্রামগুলিকে গড়ে তোলা হবে। গড়ে তোলা হবে প্রয়োজনীয় পরিকাঠামোগত সুযোগ-সুবিধাও। প্রকল্পটি রূপায়িত হলে বেছে নেওয়া এলাকাগুলিতে গড়ে উঠবে একগুচ্ছ করে ‘স্মার্ট ভিলেজ’। কেন্দ্রীয় পল্লী উন্নয়ন মন্ত্রকের ছক অনুযায়ী কোথায় কোথায় এই ‘স্মার্ট ভিলেজ’ গড়ে তোলা হবে তা চিহ্নিত করবে রাজ্যগুলি। সমতল ও উপকূলবর্তী এলাকায় ২৫ হাজার থেকে ৫০ হাজার জনবসতি রয়েছে এ ধরণের গ্রাম পঞ্চায়েতগুলিকে এজন্য বেছে নেওয়া হবে। অন্যদিকে, পার্বত্য ও আদিবাসী অধ্যুষিত অঞ্চলগুলির ৫ হাজার থেকে ১৫ হাজার লোকবসতিপূর্ণ এলাকাগুলিকে এই প্রকল্পের আওতায় নিয়ে আসা হবে। এই গ্রামগুলিকে চিহ্নিত করার কাজে পল্লী উন্নয়ন মন্ত্রক এক বৈজ্ঞানিক প্রক্রিয়ার আশ্রয় গ্রহণ করবে যার মধ্যে বিভিন্ন অঞ্চলের ভৌগোলিক, অর্থনৈতিক ও পর্যটন সংক্রান্ত সম্ভাবনা খতিয়ে দেখা হবে। এছাড়াও, ঐ স্থানগুলিতে কোনরকম ধর্মীয় ঐতিহ্য বা তাৎপর্য রয়েছে কিনা এবং পরিবহণ সংক্রান্ত সুযোগ-সুবিধাই বা কিরকম সে সম্পর্কেও খোঁজখবর নেওয়া হবে। এই মিশনের আওতায় দেশে ৩০০টি গুচ্ছ গ্রাম গড়ে তোলা হবে আগামী তিন বছরের মধ্যে। এই সমস্ত গুচ্ছ গ্রাম গড়ে তুলতে সরকারি অন্যান্য প্রকল্প থেকেও অর্থ যোগানের ব্যবস্থা রাখা হবে। প্রকল্পের আওতায় প্রস্তাবিত উন্নয়নকে সর্বোচ্চ মাত্রায় নিয়ে যাওয়ার জন্য ১৪টি বিষয়কে চিহ্নিত করা হয়েছে। এর মধ্যে রয়েছে অর্থনৈতিক কাজকর্মের প্রসারে দক্ষতা উন্নয়ন, কৃষি প্রক্রিয়াকরণ তথা কৃষি পরিষেবা এবং কৃষি পণ্যের মজুতভাণ্ডার গঠন, ডিজিটাল সাক্ষরতা, পরিচ্ছন্ন স্বাস্থ্য ব্যবস্থা, পাইপলাইনের মাধ্যমে জলের যোগান, কঠিন ও তরল বর্জ্যের ব্যবস্থাপনা, গ্রামের পথঘাট ও জল নিকাশি ব্যবস্থা, রাস্তায় আলোর ব্যবস্থা, পূর্ণ সাজসরঞ্জাম সহ ভ্রাম্যমান স্বাস্থ্য পরিষেবা, স্কুল ও উচ্চশিক্ষার ব্যাপক প্রসার, বিভিন্ন গ্রামের মধ্যে সংযোগ, নাগরিক পরিষেবা কেন্দ্র, সরকারি পরিবহণ, এলপিজি সংযোগ ইত্যাদি। এই সমস্ত গুচ্ছ গ্রাম গড়ে তোলার জন্য কর্মপরিকল্পনা রচনার দায়িত্ব দেওয়া হবে রাজ্যগুলিকে। মিশনের কাজ যাতে সুষ্ঠুভাবে রূপায়িত হ্য় তা সম্ভব করে তুলতে রাজ্য ও কেন্দ্র উভয় পর্যায়েই গড়ে তোলা হবে প্রাতিষ্ঠানিক ব্যবস্থা। এই প্রকল্পটি রূপায়িত হলে শহরাঞ্চলের সুযোগ-সুবিধা পৌঁছে যাবে দেশের বিভিন্ন গ্রাম এলাকায়। এর ফলে, শহরাঞ্চলের ওপর জনসংখ্যার চাপ যেমন অনেকাংশে হ্রাস করা যাবে, অন্যদিকে তেমনই দেশের পল্লী অঞ্চল রূপান্তরের মধ্য দিয়ে পাবে এক নতুন রূপ ও অবয়ব।
দ্বৈত কর পরিহার এবং কর ফাঁকির প্রবণতা রোধে ভারত ও হংকং-এর মধ্যে চুক্তিস্বাক্ষরের প্রস্তাবে সম্মতি কেন্দ্রীয় মন্ত্রিসভার

দ্বৈত কর পরিহার এবং আয় ও উপার্জনের ওপর কর ফাঁকি দেওয়ার প্রবণতা বন্ধকরার লক্ষ্যে ভারতের সঙ্গে চিনের হংকং বিশেষ প্রশাসনিক অঞ্চলের (এইচকেএসএআর) একচুক্তি স্বাক্ষরের প্রস্তাবে আজ সম্মতি দিল কেন্দ্রীয় মন্ত্রিসভা। প্রধানমন্ত্রীশ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে মত প্রকাশ করে বলা হয়েছেযে এই চুক্তি স্বাক্ষরের ফলে ভারত এবংহংকং-এর বিশেষ প্রশাসনিক অঞ্চলের মধ্যেপ্রযুক্তি, বিনিয়োগ এবং কর্মী বিনিময়ের কাজ বিশেষভাবে উৎসাহিত হবে। শুধু তাই নয়,চুক্তির আওতায় দ্বৈত কর পরিহারের পাশাপাশি, দুই পক্ষের মধ্যে তথ্য আদানপ্রদানেরকাজও আরও সহজ হয়ে উঠবে। এর ফলে, একদিকে যেমন কর সংক্রান্ত বিষয়ে স্বচ্ছতার প্রসারঘটবে, অন্যদিকে তেমনই আয় ও উপার্জনের ওপর কর এড়িয়ে যাওয়া বা তা ফাঁকি দেওয়ারপ্রবণতাও কার্যকরভাবে রোধ করা যাবে। /…
প্রধানমন্ত্রী শ্রী নরেন্দ্র মোদী সকাশে ফিজি-র প্রধানমন্ত্রী

ফিজি-র প্রধানমন্ত্রী রিয়ার অ্যাডমিরাল (অবসরপ্রাপ্ত) জোসাইয়া বৈনিমারামা বৃহস্পতিবার এখানে দেখা করলেন প্রধানমন্ত্রী শ্রী নরেন্দ্র মোদীর সঙ্গে। উইনস্টন ঘূর্ণিঝড়ের কারণে ফিজি-তে জীবনহানির ঘটনায় ঐ দেশের প্রধানমন্ত্রীর কাছে গভীর শোক ও সমবেদনা প্রকাশ করেন শ্রী মোদী। তিনি বলেন, ফিজি-র পুনর্বাসন ও পুনর্গঠন প্রচেষ্টায় সম্ভাব্য সকল রকম সহযোগিতা প্রসারে ভারত প্রস্তুত। (উল্লেখ্য, এ বছর ১৬ ফেব্রুয়ারি এক ভয়ঙ্কর ঘূর্ণিঝড় আছড়ে পরে ফিজি-র ওপর।) ঘূর্ণিঝড়ের পরেই ১ মিলিয়ন মার্কিন ডলার মূল্যের ৪৫ টন ত্রাণসামগ্রী পাঠানোরজন্যভারতের প্রধানমন্ত্রীকে বিশেষ ধন্যবাদ জানান রিয়ার অ্যাডমিরাল বৈনিমারামা। গত বছর আগস্ট মাসে জয়পুরে অনুষ্ঠিত এক শীর্ষ বৈঠকে প্রশান্ত মহাসাগরীয় দ্বীপ রাষ্ট্রগুলির বিপর্যয় মোকাবিলায় সাহায্য ও সহযোগিতা প্রসারের বিষয়টিকে আরও জোরদার করে তোলার প্রতিশ্রুতির কথা পুনরায় ব্যক্ত করেন ভারতের প্রধানমন্ত্রী। এই লক্ষ্যে সংশ্লিষ্ট অঞ্চলে একটি মহাকাশ প্রযুক্তি ব্যবস্থা গড়ে তোলার জন্যও ভারত সর্বতোভাবে সহযোগিতা করবে বলে তিনি প্রতিশ্রুতি দেন। সৌরশক্তি, পুনর্নবীকরণযোগ্য জ্বালানি, কৃষি, শিক্ষা এবং স্বাস্থ্যক্ষেত্রে দ্বিপাক্ষিক সম্পর্ককে আরও নিবিড় করে তোলার পন্থা-পদ্ধতি সম্পর্কে মতবিনিময় করেন ভারত ও ফিজি-র প্রধানমন্ত্রীদ্বয়। ay, 2016
বিদ্যুৎ ক্ষেত্রের পর্যালোচনা বৈঠক করলেন প্রধানমন্ত্রী

প্রধানমন্ত্রী শ্রী নরেন্দ্র মোদী আজ বিদ্যুৎ ক্ষেত্রের ব্যাপারে বিস্তারিত বৈঠক করেন । বৈঠকে বিদ্যুৎ ক্ষেত্রের উপর কোভিড-১৯ এর প্রভাব নিয়ে আলোচনা হয়। তিনি এই ক্ষেত্রের স্থিতিশীলতা, নমনীয়তা ও দক্ষতা বাড়ানোর জন্য বিভিন্ন দীর্ঘমেয়াদী সংস্কারের বিষয়ে আলোচনা করেন। বিদ্যুৎ ক্ষেত্রে সহজে ব্যবসা করা, পুণর্নবীকরণযোগ্য বিদ্যুতকে বন্টন ব্যবস্থায় যুক্ত করা, কয়লা সরবরাহ সহজ করা, সরকারী-বেসরকারী অংশীদারীত্ব ও এই শিল্পে বিনিয়োগ বৃদ্ধির বিষয় নিয়েও বৈঠকে আলোচনা হয়েছে। প্রধানমন্ত্রী অর্থনীতিতে বিদ্যুৎ শিল্পের গুরুত্বর বিষয়টি উল্লেখ করেন। বিদ্যুৎক্ষেত্রে বেসরকারী বিনিয়োগ আকৃষ্ট করার গুরুত্ব নিয়ে বৈঠকে বিস্তারিত আলোচনা হয়েছে। শ্রী মোদী গ্রাহক কেন্দ্রীক বিদ্যুৎ পরিষেবার উপর জোর দেন। গ্রাহকরা যাতে ২৪ ঘন্টা উন্নতমানের বিদ্যুৎ পান তা তিনি সুনিশ্চিত করার নির্দেশ দেন। বিদ্যুৎ বন্টন সংস্থাগুলির কাজের গুনমান বৃদ্ধি, , মূল্য নির্ধারণ প্রক্রিয়ার স্বচ্ছতা ও সঠিক সময়ে ভর্তুকি প্রদানের বিষয় নিয়েও বৈঠকে আলোচনা হয়। বৈঠকে কেন্দ্রীয় স্বরাষ্ট্র মন্ত্রী, অর্থমন্ত্রী, বিদ্যুৎ, দক্ষতা ও নতুন ও পুনর্নবীকরণ মন্ত্রকের প্রতিমন্ত্রী, অর্থ প্রতিমন্ত্রী এবং কেন্দ্রের বিভিন্ন দপ্তরের পদস্থ আধিকারিকরা উপস্থিত ছিলেন।
কানাডার সংসদীয় নির্বাচনে জয়ী হওয়ায় প্রধানমন্ত্রী অভিনন্দন জানিয়েছেন জাস্টিন ট্রুডোকে

কানাডার সংসদীয় নির্বাচনে জয়লাভে মিঃ জাস্টিন ট্রুডোকে অভিনন্দন জানিয়েছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন, “কানাডার সংসদীয় নির্বাচন জয়ের জন্য আপনাকে অভিনন্দন। কানাডার সঙ্গে নিকট সম্পর্ক গড়ে তোলার ব্যাপারে আমরা গুরুত্ব দিই। আমাদের দুটি দেশেরই একই ধরণের দৃঢ় গণতান্ত্রিক ব্যবস্থা”। প্রবাসী ভারতীয়রাও ওই দেশের যে গুরুত্বপূর্ণ অংশ তাও তাঁর বার্তায় জানিয়েছেন প্রধানমন্ত্রী। তিনি বলেন, “এ বছর এপ্রিল মাসে কানাডা সফরে গিয়ে আপনার সঙ্গে সাক্ষাতের সুমধুর স্মৃতি আমার মনে রয়েছে”। _2015
বায়োমেডিকেল রিসার্চ কেরিয়ার কর্মসূচির মেয়াদ আরও পাঁচ বছর বাড়ানোর প্রস্তাবে মন্ত্রিসভার সায়

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে বায়োমেডিকেল রিসার্চ কেরিয়ার কর্মসূচির মেয়াদ ২০১৯-২০ থেকে ২০২৩-২৪ পর্যন্ত আরও পাঁচ বছর বাড়ানোর প্রস্তাবে সম্মতি মিলেছে। এই কর্মসূচি ওয়েলকাম ট্রাস্ট বা ডিবিটি ইন্ডিয়া অ্যালায়েন্স রূপায়ণ করে থাকে। কর্মসূচির রূপায়ণের মেয়াদ আরও পাঁচ বছর বাড়ানোর ফলে ওয়েলকাম ট্রাস্ট সংস্থার সঙ্গে জৈব প্রযুক্তি দপ্তরের বোঝাপড়া আরও সম্প্রসারিত হল। বায়োমেডিকেল রিসার্চ কেরিয়ার কর্মসূচিটি রূপায়ণে খরচ ধরা হয়েছে ১,০৯২ কোটি টাকা। এর মধ্যে জৈব প্রযুক্তি দপ্তর খরচ করবে ৭২৮ কোটি টাকা এবং বাকি টাকা যোগাবে ওয়েলকাম ট্রাস্ট। বিগত ১০ বছরে এই কর্মসূচি রূপায়ণ খাতে জৈব প্রযুক্তি দপ্তর এবং ওয়েলকাম ট্রাস্টের সমান অংশীদারিত্ব ছিল। বিশ্বমানের মেধাকে কাজে লাগানোর যে উদ্দেশ্য ছিল, এই কর্মসূচির মাধ্যমে তা পূরণ হয়েছে। কর্মসূচির সফল রূপায়ণের ফলে বিজ্ঞান ক্ষেত্রে অসাধারণ সাফল্য অর্জিত হয়েছে এবং সামাজিক চাহিদাগুলি পূরণেও বিজ্ঞানলব্ধ জ্ঞানকে যথাযথভাবে কাজে লাগানো সম্ভব হয়েছে। এমনকি, এই কর্মসূচিটি বিদেশে কর্মরত ভারতীয় বিজ্ঞানীদের দেশে ফিরে এসে কাজ করতে উৎসাহ যুগিয়েছে, সেইসঙ্গে দেশে বায়োমেডিকেল সংক্রান্ত গবেষণার ক্ষেত্রে ভারতে বিশ্বমানের পরিকাঠামো ও পরীক্ষাগারের সংখ্যাও বৃদ্ধি পেয়েছে। কর্মসূচিটির সম্প্রসারিত মেয়াদকালে একইভাবে বিশ্বমানের মেধাকে কাজে লাগানোর পাশাপাশি, ভারতে স্বাস্থ্যক্ষেত্রের সমস্যাগুলি দূর করার লক্ষ্যে এবং চিকিৎসা গবেষণা পরিকাঠামো আরও সুদৃঢ় করার ওপর অগ্রাধিকার দেওয়া হচ্ছে। কর্মসূচিটি রূপায়ণের ফলে গবেষণামূলক কাজকর্মের ক্ষেত্রে ভারতের অংশীদারিত্ব আরও বৃদ্ধি পাবে।
‘প্রগতি’র মঞ্চে প্রধানমন্ত্রীর একুশতম পর্যালোচনা বৈঠক

‘প্রগতি’র মঞ্চে প্রধানমন্ত্রী শ্রী নরেন্দ্র মোদী আজ তাঁর ২১তম বৈঠকে স্বত্বাধিকারওটেডমার্ক সম্পর্কিত ক্ষোভ ও অভিযোগগুলির নিরসনে গৃহীত ব্যবস্থার অগ্রগতিপর্যালোচনা করলেন। প্রক্রিয়ার কাজকর্ম কতটা এগিয়ে গেছে তা খতিয়ে দেখে তিনিস্বত্বাধিকার এবং ট্রেডমার্ক সম্পর্কিত আবেদনগুলির প্রক্রিয়া দ্রুত সম্পূর্ণ করারজন্য নির্দেশ দেন সংশ্লিষ্ট আধিকারিকদের। এক্ষেত্রে কাজকর্মে গতি সঞ্চারের লক্ষ্যেগৃহীত পদক্ষেপের খুঁটিনাটি আধিকারিকরা আজ পেশ করেন প্রধানমন্ত্রীর সামনে। এই কাজদ্রুততার সঙ্গে সম্পূর্ণ করার জন্য আরও বেশি কর্মীকে যুক্ত করা হয়েছে বলে তাঁরাঅবহিত করেন শ্রী মোদীকে। প্রক্রিয়ার সামগ্রিক কাজকর্মকে আরও মসৃণ করে তুলতেঅত্যাধুনিক প্রযুক্তি গ্রহণের প্রয়োজনীয়তার ওপর গুরুত্ব আরোপ করে প্রধানমন্ত্রীবলেন, যে কোন উপায়ে এই বিষয়টিতে বিশ্বমানে পৌঁছনো একান্ত জরুরি। রেল, সড়ক,বিদ্যুৎ, তেল সরবরাহের পাইপলাইন এবং স্বাস্থ্যক্ষেত্রের মোট ৫৬ হাজার কোটি টাকারওবেশি বিনিয়োগের ন’টি গুরুত্বপূর্ণ পরিকাঠামো প্রকল্পের কাজও এদিন পর্যালোচনা করেনপ্রধানমন্ত্রী। এই প্রকল্পগুলি বর্তমানে রূপায়িত হচ্ছে উত্তরপ্রদেশ, মধ্যপ্রদেশ,গুজরাট, হরিয়ানা, রাজস্থান, মহারাষ্ট্র, উত্তরাখণ্ড, পাঞ্জাব, পশ্চিমবঙ্গ,কর্ণাটক, তামিলনাড়ু, অন্ধ্রপ্রদেশ, বিহার, ওড়িশা, তেলেঙ্গানা এবং কেরলে। যেপ্রকল্পগুলির কাজ আজ ‘প্রগতি’র বৈঠকে পর্যালোচনা করা হয় তার মধ্যে রয়েছে –দিল্লি-মুম্বাই শিল্প করিডর এবং অন্ধ্রপ্রদেশের মংলাগিরি, পশ্চিমবঙ্গের কল্যাণী,মহারাষ্ট্রের নাগপুর এবং উত্তরপ্রদেশের গোরক্ষপুরে এইম্‌স গড়ে তোলার কাজকর্ম। ‘স্মার্টনগরী’ প্রকল্পের অগ্রগতিও আজ খতিয়ে দেখেন প্রধানমন্ত্রী। এই কাজের চ্যালেঞ্জসংশ্লিষ্ট রাজ্যগুলি যেভাবে গ্রহণ করেছে তার ভূয়সী প্রশংসা করেন তিনি। তাঁর মতে,বর্তমানে প্রত্যেকের সামনেই জরুরি চ্যালেঞ্জ হল চিহ্নিত ৯০টি শহরে ‘স্মার্ট নগরী’গড়ে তোলার কাজ দ্রুততার সঙ্গে সম্পূর্ণ করা। কাজে উন্নত মান বজায় রাখার পক্ষেও মতপ্রকাশ করেন তিনি। অরণ্যেরঅধিকার আইন পর্যালোচনাকালে মহাকাশ প্রযুক্তি ব্যবহারের ওপর জোর দেন শ্রী মোদী।তিনি বলেন, আদিবাসী সম্প্রদায়গুলির অধিকার নিশ্চিত করা এবং তাঁদের দাবি-দাওয়াগুলিরদ্রুত নিষ্পত্তিতে মহাকাশ প্রযুক্তির সাহায্য গ্রহণ করা একান্ত জরুরি। জিএসটিসম্পর্কে বিভিন্ন মহলে যে আশঙ্কার ভাব লক্ষ্য করা গিয়েছিল বাস্তবে তার যে কোনভিত্তি নেই একথার উল্লেখ করে প্রধানমন্ত্রী বলেন, জিএসটি ব্যবস্থায় রূপান্তরপ্রক্রিয়া নির্বিঘ্নেই ঘটে চলেছে। জিএসটি-র আওতায় নথিভুক্তির সংখ্যা ও মাত্রাবৃদ্ধির জন্য সংশ্লিষ্ট রাজ্য ও কেন্দ্রশাসিত অঞ্চলগুলির মুখ্য সচিবদের নির্দেশদেন প্রধানমন্ত্রী। আগামী এক মাসের মধ্যে এই বিশেষ ক্ষেত্রটিতে লক্ষ্য পূরণের কাজেআশানুরূপভাবে এগিয়ে যাওয়ার পরামর্শ দেন তিনি। এদিনেরবৈঠকে সরকারি বৈদ্যুতিন বিপণন ব্যবস্থার কথাও উল্লেখ করেন শ্রী নরেন্দ্র মোদী।তিনি বলেন, সংশ্লিষ্ট পোর্টালটিকে বর্তমানে আরও স্বচ্ছ করে তোলা হয়েছে এবং অনর্থকব্যয়ের মাত্রাও বহুলাংশে হ্রাস পেয়েছে। সরকারি সংগ্রহ প্রক্রিয়ায় এই ব্যবস্থাকেঅগ্রাধিকারদানের জন্য মুখ্য সচিবদের কাছে আর্জি জানান তিনি। প্রসঙ্গতউল্লেখ্য, ‘প্রগতি’র মঞ্চে অনুষ্ঠিত প্রথম ২০টি বৈঠকে মোট ৮.৭৯ লক্ষ কোটি টাকার ১৮৩টিপ্রকল্পের কাজ পর্যালোচনা করা হয়। ১৭টি বিভিন্ন ক্ষেত্রে ক্ষোভ ও অভিযোগ নিরসনপ্রক্রিয়ার কাজও খতিয়ে দেখা হয় ঐ বৈঠকগুলিতে। /
রাষ্ট্রায়ত্ত চারটি ওষুধ উৎপাদন সংস্থারউদ্বৃত্ত জমি বিক্রি করে দেওয়ার সিদ্ধান্ত নিল কেন্দ্রীয় মন্ত্রিসভা

হিন্দুস্তান অ্যান্টিবায়োটিক্স লিমিটেড (এইচএএল), ইন্ডিয়ান ড্রাগ্‌সঅ্যান্ড ফার্মাসিউটিক্যাল্‌স লিমিটেড (আইডিপিএল), রাজস্থান ড্রাগ্‌স অ্যান্ডফার্মাসিউটিক্যাল্‌স লিমিটেড (আরডিপিএল) এবং বেঙ্গল কেমিকেল্‌স অ্যান্ডফার্মাসিউটিক্যাল্‌স লিমিটেড (বিসিপিএল)-এর উদ্বৃত্ত জমি ঐ সংস্থাগুলির দায়ভারমেটানোর জন্য বিক্রি করে দেওয়ার একটি প্রস্তাবে আজ সম্মতি দিল কেন্দ্রীয়মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত এই বৈঠকে জাতীয়সম্পদগুলি যাতে জাতির চাহিদা ও স্বার্থ পূরণের কাজে ব্যবহার করা যায় তা নিশ্চিতকরতে এই সিদ্ধান্ত নেওয়া হয়। প্রতিযোগিতামূলক নিলামের মাধ্যমে এই উদ্বৃত্ত জমি বিক্রির ব্যবস্থা করাহবে এবং যে আয় হবে তা ঐ সংস্থাগুলির দায় মেটানোর কাজে ব্যবহৃত হবে। রাষ্ট্রায়ত্তএই সংস্থাগুলির স্বেচ্ছাবসর প্রকল্প ও ভিএসএস কর্মসূচি রূপায়ণেরও ব্যবস্থা করা হবেএর সাহায্যে। উদ্বৃত্ত জমি বিক্রি করে দেওয়ার পর অবশিষ্ট জমি কাজে লাগানো হবেকেন্দ্রীয় বিনিয়োগ ও সরকারি সম্পদ পরিচালন দপ্তর এবং কেন্দ্রীয় সরকারি শিল্পোদ্যোগদপ্তরের নীতি-নির্দেশিকা অনুযায়ী। বকেয়া দায়ভার মেটানোর পর আইডিপিএল এবং আরডিপিএল-কে বন্ধ করে দেওয়ারউদ্যোগ নেওয়া হবে। তবে, এইচএএল এবং বিসিপিএল-এর ক্ষেত্রে কৌশলগত পদক্ষেপ গ্রহণ করাহবে সরকারের পক্ষ থেকে। /…
পবিত্র রমজান মাসের সূচনায় মুসলিম সম্প্রদায়কে অভিনন্দন প্রধানমন্ত্রীর

রমজান উপলক্ষে মুসলিম সম্প্রদায়কে শুভেচ্ছা ও অভিনন্দন জানিয়েছেন প্রধানমন্ত্রী শ্রী নরেন্দ্র মোদী। এক বার্তায় প্রধানমন্ত্রী বলেছেন, “পবিত্র রমজান মাসের সূচনায় মুসলিম সম্প্রদায়কে জানাই আমার অভিনন্দন। রমজান আমাদের সমাজে ভ্রাতৃত্বের বন্ধন এবং সম্প্রীতির মানসিকতাকে আরও বিকশিত করে তুলুক এই প্রার্থনা জানাই”।
প্রধানমন্ত্রী ও মার্কিন রাষ্ট্রপতি ইংরাজি নববর্ষের শুভেচ্ছা বিনিময় করলেন

প্রধানমন্ত্রী শ্রী নরেন্দ্র মোদী ও মার্কিন রাষ্ট্রপতি ডোনাল্ড ট্রাম্প গতসন্ধ্যায় টেলিফোনে বার্তালাপের সময় পরস্পরকে নববর্ষের শুভেচ্ছা জানান। ২০১৮-তে ভারত-মার্কিন কৌশলগত অংশীদারিত্বে অগ্রগতির ব্যাপারে উভয় নেতাই সন্তোষ প্রকাশ করেন। দুই শীর্ষ নেতাই সদ্য শুরু হওয়া ২+২ আলোচনা এবং প্রথমবার জাপানকে সঙ্গে নিয়ে ত্রিস্তরীয় শীর্ষ বৈঠক আয়োজনের প্রয়াসের প্রশংসা করেন। ভারত-মার্কিন যুক্তরাষ্ট্রের মধ্যে প্রতিরক্ষা, সন্ত্রাস দমন ও শক্তিক্ষেত্র সহ আঞ্চলিক ও আন্তর্জাতিক বিভিন্ন বিষয়ে দ্বিপাক্ষিক সহযোগিতা বৃদ্ধির ব্যাপারে উভয় নেতা ইতিবাচক মনোভাব প্রকাশ করেন। ২০১৯-এ ভারত-মার্কিন দ্বিপাক্ষিক সম্পর্ককে আরও মজবুত করার লক্ষে একযোগে কাজ চালিয়ে যাওয়ার বিষয়েও দুই শীর্ষ নেতা সম্মত হন। /…
প্রধানমন্ত্রী বাংলাদেশের জাতীয় দিবসের অনুষ্ঠানে যোগ দিয়েছেন

নতুন দিল্লি, ২৬ মার্চ, ২০২১ প্রধানমন্ত্রী শ্রী নরেন্দ্র মোদীর দুদিনের বাংলাদেশ সফরকালে সে দেশের জাতীয় দিবসের অনুষ্ঠানে যোগ দেন। অনুষ্ঠানে বাংলাদেশের রাষ্ট্রপতি জনাব মোহম্মদ আবদুল হামিদ, প্রধানমন্ত্রী শেখ হাসিনা, মুজিবুর রহমানের ছোট মেয়ে শেখ রেহেনা সহ বিশিষ্ট ব্যক্তিরা উপস্থিত ছিলেন। মূল অনুষ্ঠানটি হয় তেজগাঁওয়ের জাতীয় প্যারেড স্কোয়ারে। বাংলাদেশের জাতীয় পিতা বঙ্গবন্ধু শেখ মুজিবুর রহমানের জন্মশতবার্ষিকী স্মরণে জাতীয় দিবসের অনুষ্ঠানের আয়োজন করা হয়। অনুষ্ঠানে কোরান, ভাগবত গীতা, ত্রিপিটক এবং বাইবেল সহ পবিত্র গ্রন্থ থেকে পাঠ করা হয়। বাংলাদেশের স্বাধীনতার সুবর্ণ জয়ন্তী উপলক্ষে লোগো উন্মোচনের পর 'দ্যা শাশ্বত মুজিব' নামে একটি ভিডিও প্রদর্শন করা হয়। একটি থিম সং এর আয়োজন করা হয়। এর পাশাপাশি 'অনন্ত কালীন মুজিব' নামে একটি অ্যানিমেশন ভিডিও উপস্থাপনা করা হয়। এছাড়া বাংলাদেশের সশস্ত্র বাহিনীর একটি বিশেষ অনুষ্ঠানও প্রদর্শিত হয়। মুজিব বর্ষ উদযাপন কমিটির প্রধান কর্মকর্তা কামাল আবদুল নাসের চৌধুরী স্বাগত বক্তব্য রাখেন। তিনি প্রধানমন্ত্রী নরেন্দ্র মোদী এবং ১৯৭১ সালে বাংলাদেশের মুক্তিযুদ্ধে সরাসরি অংশ নেওয়া ভারতের সশস্ত্র বাহিনীর প্রবীনদের উপস্থিতির জন্য উষ্ণ অভিনন্দন জানান। প্রধানমন্ত্রী শ্রী নরেন্দ্র মোদী ২০২০ সালের গান্ধী শান্তি পুরস্কার মরণোত্তর ভাবে শেখ মুজিবুর রহমানকে দেওয়ার কথা ঘোষণা করে সেই পুরস্কার তিনি বাংলাদেশের প্রধানমন্ত্রী শেখ হাসিনা এবং শেখ রেহানার হাতে তুলে দেন। সেদেশের অহিংস আন্দোলনে এবং সামাজিক, অর্থনৈতিক ও রাজনৈতিক সংস্কারে বঙ্গবন্ধুর অসামান্য অবদানের কথা শ্রী নরেন্দ্র মোদী উল্লেখ করেন। প্রধানমন্ত্রী তাঁর ভাষণে দু'দেশের দ্বিপাক্ষিক সম্পর্কের বিভিন্ন দিকের কথা উল্লেখ করেন।শেখ রেহানা প্রধানমন্ত্রীর নরেন্দ্র মোদীর হাতে চিরন্তন মুজিব মেমেন্টো প্রদান করেন। ওই অনুষ্ঠানে বাংলাদেশের রাষ্ট্রপতি জনাব মোহম্মদ আব্দুল হামিদ ভারতের প্রধানমন্ত্রী ও এদেশের জনগণকে ধন্যবাদ জ্ঞাপন করেন। মুক্তিযুদ্ধে ভারতের ভূমিকার তিনি প্রশংসা করেন। প্রধানমন্ত্রী শেখ হাসিনা তার ভাষণে করোনা অতিমারি সত্বেও শ্রী নরেন্দ্র মোদী ব্যক্তিগতভাবে অনুষ্ঠানে যোগ দেওয়ায় আন্তরিকভাবে কৃতজ্ঞতা প্রকাশ করেন। বাংলাদেশ সরকারকে সর্বতোভাবে সহযোগিতার জন্য তিনি ভারত সরকারের প্রশংসা করেন। এই অনুষ্ঠানে পণ্ডিত অজয় চক্রবর্তী রাগ সংগীত পরিবেশন করে দর্শকদের মন্ত্রমুগ্ধ করে রাখেন। সংগীত পরিচালক এ আর রহমানের একটি উপস্থাপনা অনেকেরই মন জয় করে। সেদিনের ওই অনুষ্ঠান সঙ্গীত, নৃত্য এবং নাট্য পরিবেশনার মধ্য দিয়ে শেষ হয়।
ভারত ও ফ্রান্সের মধ্যে ‘শিক্ষাগতযোগ্যতার পারস্পরিক স্বীকৃতি’র সুযোগ তৈরি করতে চুক্তি স্বাক্ষরের অনুমোদনকেন্দ্রীয় মন্ত্রীসভায়

প্রধানমন্ত্রী শ্রী নরেন্দ্র মোদির পৌরহিত্যে কেন্দ্রীয়মন্ত্রিসভা বুধবার ভারত ও ফ্রান্সের মধ্যে ‘শিক্ষাগত যোগ্যতা ও অধ্যয়ন মেয়াদের পারস্পরিকস্বীকৃতি’র সুযোগ তৈরি করতে চুক্তি স্বাক্ষরের অনুমোদন দিল| দু’দেশের অনুমোদিত,মঞ্জুরিকৃত এবং/অথবা স্বীকৃত শিক্ষা প্রতিষ্ঠানগুলোতে পাঠরত ছাত্রছাত্রীদেরক্ষেত্রে তা কার্যকর হবে| ফ্রান্সের রাষ্ট্রপতির আসন্ন ভারত সফরের সময় এই চুক্তিস্বাক্ষরিত হবে বলে আশা করা যাচ্ছে| ভারত ও ফ্রান্সের মধ্যেকার শিক্ষাগতসম্পর্ককে এই চুক্তি আরও গভীরতর করবে বলা আশা করা যাচ্ছে| এই চুক্তি দুই দেশেরইছাত্রছাত্রীদের যাওয়া আসাকে সুগম করার জন্য সুবিধা তৈরি করবে এবং এর জন্যছাত্রছাত্রীদের উত্সাহিত করবে| তাছাড়া উদ্ভাবনামূলক সহযোগিতা ও গবেষণামূলককর্মকাণ্ডের মাধ্যমে ভারতের শিক্ষার গুণমানের উন্নয়ন ঘটাবে বলে আশা করা যাচ্ছে| A.D
মহান ব্যক্তিত্বরা যাঁরা আমাদের দেশ গঠন করেছিলেন, ভারত তাঁদের কিভাবে স্মরণ করছে, সে সম্পর্কিত একটি নিবন্ধ সকলের সঙ্গে ভাগ করে নিয়েছেন প্রধানমন্ত্রী

নয়াদিল্লি, ০২ জুন, ২০২২ প্রধানমন্ত্রী শ্রী নরেন্দ্র মোদী নমো অ্যাপের বিকাশ যাত্রা বিভাগে যেসব মহান ব্যক্তিত্ব দেশ গঠন করেছিলেন, ভারত কিভাবে তাঁদের স্মরণ করছে, সে সম্পর্কিত কয়েকটি দৃষ্টান্ত তুলে ধরে একটি নিবন্ধ সকলের সঙ্গে ভাগ করে নিয়েছেন। এক ট্যুইটে প্রধানমন্ত্রী বলেছেন, “আমাদের স্বাধীনতা সংগ্রামীদের শ্রদ্ধা জানাতে এ বছর আমরা আজাদি কা অমৃত মহোৎসব উদযাপন করছি। নমো অ্যাপের বিকাশ যাত্রা সেকশনে থাকা নিবন্ধে মহান সেই সমস্ত ব্যক্তিত্ব, যাঁরা দেশ গঠন করেছেন, তাঁদের ভারত কিভাবে স্মরণ করছে, সে সম্পর্কিত কয়েকটি দৃষ্টান্ত তুলে ধরেছে। #8YearsOfPreservingCulture" প্রধানমন্ত্রী ভারতের গৌরবময় সংস্কৃতির সংরক্ষণে সরকারি কাজকর্মের কথা তুলে ধরে MyGov tweet thread সকলের সঙ্গে ভাগ করে নিয়েছেন। এক ট্যুইটে প্রধানমন্ত্রী বলেছেন, “আমাদের গৌরবময় ঐতিহ্যের জন্য আমরা গর্ববোধ করি এবং অত্যন্ত কৃতজ্ঞ যে, আমরা এই সংস্কৃতির সংরক্ষণ ও তা উদযাপনের সুযোগ পেয়েছি। #8YearsOfPreservingCulture"
নেপালেরউপপ্রধানমন্ত্রী সাক্ষাৎ করলেন শ্রী নরেন্দ্র মোদীর সঙ্গে

নেপালের উপপ্রধানমন্ত্রী তথা স্বরাষ্ট্রমন্ত্রী মিঃ বিমলেন্দ্র নিধিআজ এখানে এক সাক্ষাৎকারে মিলিত হলেন ভারতের প্রধানমন্ত্রী শ্রী নরেন্দ্র মোদীরসঙ্গে। সাক্ষাৎকারকালে নেপালের সাম্প্রতিক ঘটনাবলী সম্পর্কে শ্রী মোদীকেঅবহিত করেন তিনি। প্রধানমন্ত্রী শ্রী মোদী বলেন, ভারত ও নেপাল এই দুটি দেশের মধ্যেশতাব্দী প্রাচীন যে মৈত্রী ও আত্মীয়তার বন্ধন রয়েছে তাকে সুদৃঢ় করে তুলতে ভারতপ্রতিশ্রুতিবদ্ধ। নেপালের আর্থ-সামাজিক বিকাশে ঐ দেশের সরকারের সমস্তরকমপ্রচেষ্টায় সমর্থন ও সহযোগিতা যুগিয়ে যাবে ভারত।
শ্রী নরেন্দ্র মোদী সকাশে নেপালের উপ-প্রধানমন্ত্রী তথা স্বরাষ্ট্র মন্ত্রী মিঃবিমলেন্দ্র নিধি

নেপালের উপ-প্রধানমন্ত্রী তথা স্বরাষ্ট্র মন্ত্রী মিঃ বিমেলেন্দ্র নিধি শনিবার এখানে সাক্ষাৎ করেন ভারতের প্রধানমন্ত্রী শ্রী নরেন্দ্র মোদীর সঙ্গে। নেপালেরউপ-প্রধানমন্ত্রী তথা স্বরাষ্ট্র মন্ত্রী হিসেবে দায়িত্বভার গ্রহণ করার জন্য মিঃবিমলেন্দ্র নিধি’কে অভিনন্দন জানান শ্রী নরেন্দ্র মোদী। প্রধানমন্ত্রী পুষ্পকমলদহল ‘প্রচন্ড’-এর নেতৃত্বে গঠিত নেপালের নতুন সরকারকে শুভেচ্ছা ও অভিনন্দনওজানিয়েছেন তিনি। নেপালেরবর্তমান পরিস্থিতি ও সেখানকার ঘটনা প্রবাহ সম্পর্কে ভারতের প্রধানমন্ত্রীকে অবহিতকরেন মিঃ বিমলেন্দ্র নিধি। সাক্ষাৎকারকালেশ্রী মোদী বলেন যে, ভারত ও নেপালের মধ্যে যে সম্পর্ক রয়েছে তা শুধুমাত্র দুটিদেশের সরকারের মধ্যেই নয়, দু’দেশের জনসাধারণের মধ্যেও প্রসারিত। নেপালেরজনসাধারণের সঙ্গে এই মৈত্রী ও আত্মীয়তার সম্পর্ক আরও জোরদার করতে ভারতপ্রতিশ্রুতিবদ্ধ বলেও তিনি অবহিত করেন নেপালের উপ-প্রধানমন্ত্রী তথা স্বরাষ্ট্রমন্ত্রীকে। শ্রীনরেন্দ্র মোদী বলেন, সাম্প্রতিক ভূমিকম্পের পর নেপালে স্বাভাবিক অবস্থা ফিরিয়েআনতে এবং সেখানে পুনর্গঠন ও পুনর্নিমাণ কাজে ঐ দেশের সরকার ও জনসাধারণের সঙ্গেসর্বতোভাবে সহযোগিতা করতে ভারত অঙ্গীকারবদ্ধ। নেপালেরপ্রধানমন্ত্রীকে ভারত সফরের আমন্ত্রণও জানান তিনি।
মালয়েশিয়ার সংসদ সদস্য দাতুক সেরি আনওয়ার ইব্রাহিম প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করলেন

মালয়েশিয়ার সংসদ সদস্য দাতুক সেরি আনওয়ার ইব্রাহিম আজ নতুন দিল্লিতে প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন। শ্রী ইব্রাহিমের সঙ্গে ছিলেন সেদেশের আরও দুই সাংসদ সদস্য শ্রী কেশভন সুব্রহ্মনিয়ম ও শ্রী সান্থারা কুমার রামানাইডু। মালয়েশিয়ার পি কে আর রাজনৈতিক দলের সভাপতি হিসাবে শ্রী ইব্রাহিম সদ্য নির্বাচিত হওয়ার জন্য প্রধানমন্ত্রী তাঁকে অভিন্দন জানান। গত বছরের মে মাসে মালয়েশিয়ায় তাঁদের দুজনের সাক্ষাৎকারের কথাও প্রধানমন্ত্রী স্মরণ করেন। মালয়েশিয়ার প্রধানমন্ত্রী ডঃ মহাথির মহম্মদের জন্য প্রধানমন্ত্রী তাঁর উষ্ণ শুভেচ্ছা জ্ঞাপন করেন। শ্রী মোদী ও শ্রী ইব্রাহিম পারস্পরিক স্বার্থ সংশ্লিষ্ট দ্বিপাক্ষিক, আঞ্চলিক ও আন্তর্জাতিক বিষয়গুলি নিয়ে আলোচনা করেন। /
ভারতীয় নৌ-বাহিনীতে সংগঠিত গ্রুপ ‘এ’ ইঞ্জিনিয়ারিংসার্ভিস গড়ে তোলার প্রস্তাবে অনুমোদন কেন্দ্রীয় মন্ত্রিসভার

নেভাল ম্যাটিরিয়াল ম্যানেজমেন্ট সার্ভিস (আইএনএমএমএস) নামে একটি সংগঠিতগ্রুপ ‘এ’ ইঞ্জিনিয়ারিং সার্ভিস গঠনের প্রস্তাব আজ অনুমোদন লাভ করল প্রধানমন্ত্রীশ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। ভারতীয়নৌ-বাহিনীর ‘এ’ গ্রুপের নেভাল স্টোর অফিসারদের বর্তমান ক্যাডার কাঠামোটিতেও এজন্যপ্রয়োজনীয় পরিবর্তন আনা হবে। কেন্দ্রীয় মন্ত্রিসভার এই সিদ্ধান্তের ফলে সংগঠিত গ্রুপ ‘এ’ সার্ভিসেরপ্রতি প্রকৃত মেধাবানদের আকর্ষণ করা যাবে বলে মনে করা হচ্ছে। এছাড়াও, নৌ-বাহিনীরবর্তমান আধিকারিকদেরও এর ফলে দক্ষতা পাওয়ার আশা রয়েছে। /
স্পেনের প্রধানমন্ত্রীর সঙ্গে ভারতের প্রধানমন্ত্রীর টেলিফোনে বার্তালাপ

প্রধানমন্ত্রী শ্রী নরেন্দ্র মোদী আজ টেলিফোনে স্পেনের প্রধানমন্ত্রী পেড্রো সানচেজ পেরেজ-কাস্তেজন সঙ্গে কথা বলেছেন । কোভিড-১৯এর কারণে সারা বিশ্ব,যে সমস্যার মুখোমুখি হয়েছে তা নিয়ে উভয় নেতাই আলোচনা করেন। প্রধানমন্ত্রী শ্রী মোদী এই ভাইরাসের কারণে স্পেনে মর্মান্তিক মৃত্যুর জন্য শোক জ্ঞাপন করেন এবং অসুস্থদের দ্রুত আরোগ্য কামনা করেন ।একইসঙ্গে প্রধানমন্ত্রী আশ্বস্ত করেন যে, স্পেন যেভাবে সবসময় সাহসিকতার পরিচয় দিয়েছে ভারত তার পাশে রয়েছে এবং সাধ্যমত তাদের সাহায্য দিতেও প্রস্তুত। বিশ্বে স্বাস্থ্য সংকটের মতো সমস্যা মোকাবিলায় আন্তর্জাতিক সহযোগিতার গুরুত্বের ওপর সহমত পোষণ করেন উভয় নেতাই। করোনা পরবর্তী সময়ে বিশ্বায়নের জন্য একটি মানব কেন্দ্রিক নতুন ধারনা তৈরির বিষয়ে প্রধানমন্ত্রী শ্রী নরেন্দ্র মোদীর দৃষ্টিভঙ্গির সঙ্গে সহমত জানান স্পেনের প্রধানমন্ত্রী । এই মহামারীর কারণে মানুষ যাতে ঘরে থেকেই মানসিক ও শারীরিকভাবে সুস্থ থাকতে পারে তার জন্য সহজলভ্য চিরাচরিত ভেষজ ওষুধ এবং যোগের উপকারিতার ওপর উভয় নেতাই সহমত ব্যক্ত করেন। কোভিড-১৯এর সমস্যা সমাধান এবং এর পথ বার করতে উভয় দেশের প্রতিনিধিরা আগামী দিনে যোগাযোগ বজায় রাখবে বলেও জানিয়েছেন তাঁরা।
প্রধানমন্ত্রী ২-৪ নভেম্বর পর্যন্ত থাইল্যান্ড সফর করবেন

প্রধানমন্ত্রী শ্রী নরেন্দ্র মোদী আজ থাইল্যান্ডের ব্যাঙ্কক সফরে যাচ্ছেন। আসিয়ান-ভারত শিখর বৈঠক, পূর্ব এশিয়া শিখর বৈঠকএবং আঞ্চলিক সুসংবদ্ধ অর্থনৈতিক সহযোগিতা সংক্রান্ত বৈঠকে অংশ নেওয়ার পাশাপাশি আসিয়ান বিষয়ক অন্যান্য শিখর বৈঠকেও অংশ নেবেন তিনি। বিশ্ব নেতৃবৃন্দের সঙ্গে প্রধানমন্ত্রীর গুরুত্বপূর্ণ দ্বিপাক্ষিক এবং আন্তর্জাতিক বিভিন্ন বিষয় নিয়ে কথা হবে। থাইল্যান্ড সফরে রওনা হওয়ার পূর্বে এক বিবৃতিতে প্রধানমন্ত্রী বলেছেন, আসিয়ান সংক্রান্ত শিখর বৈঠকগুলি ভারতের বিদেশ নীতিতে, বিশেষ করে ‘পুবে তাকাও নীতি’র দিক থেকে অত্যন্ত গুরুত্বপূর্ণ। পূর্ব এশিয়া শিখর বৈঠকের গুরুত্বের কথা উল্লেখ করে প্রধানমন্ত্রী বলেছেন, এই শিখর বৈঠক ভারত-প্রশান্ত মহাসাগরীয় অঞ্চলের ব্যাপারে আমাদের দৃষ্টিভঙ্গি তুলে ধরার সুযোগ করে দেবে। আজ সন্ধ্যা ছ’টায় প্রধানমন্ত্রী ব্যাঙ্ককে সে দেশে বসবাসকারী ভারতীয়দের ‘সাওয়াসদি পিএম মোদী’ অনুষ্ঠানে ভাষণ দেবেন। থাইল্যান্ডে ভারতীয় সম্প্রদায়ের মানুষের অবদানের প্রশংসা করে প্রধানমন্ত্রী বলেছেন, সে দেশে বসবাসকারী ভারতীয়দের সঙ্গে দেখা করার জন্য তিনি সাগ্রহে অপেক্ষা করছেন। এক ট্যুইটে প্রধানমন্ত্রী বলেছেন, আসিয়ান-ভারত শিখর বৈঠক, পূর্ব এশিয়া শিখর বৈঠকএবং আঞ্চলিক সুসংবদ্ধ অর্থনৈতিক সহযোগিতা সংক্রান্ত বৈঠকে অংশ নেওয়ার পাশাপাশি অন্যান্য @ related শীর্ষ বৈঠকগুলি ভারতের বিদেশ নীতি বিশেষ করে, ‘পুবে তাকাও নীতি’র দিক থেকে অত্যন্ত গুরুত্বপূর্ণ। অন্য এক ট্যুইটে প্রধানমন্ত্রী বলেছেন, অনাবাসী ভারতীয়দের সঙ্গে যোগাযোগ করার ব্যাপারে আমি সর্বদাই আগ্রহী। আজ সন্ধ্যা ছ’টায় ব্যাঙ্ককে আমি থাইল্যান্ডে বসবাসকারী ভারতীয় সম্প্রদায়ের মানুষের সঙ্গে দেখা করব। সে দেশের বিভিন্ন ক্ষেত্রে ভারতীয় সম্প্রদায়ের মানুষ মূল্যবান অবদান রেখেছেন।
প্রধানমন্ত্রী দেশের আরও ১০টি জলাজমি রামসর সাইট হিসাবে মান্যতা পাওয়ায় সন্তোষ প্রকাশ করেছেন

নয়াদিল্লি, ০৩ অগাস্ট, ২০২২ প্রধানমন্ত্রী শ্রী নরেন্দ্র মোদী দেশের আরও ১০টয়ি জলাজমি রামসর সাইট হিসাবে মান্যতা পাওয়ায় সন্তোষ প্রকাশ করেছেন। এক ট্যুইট বার্তায় প্রধানমন্ত্রী বলেন, “দেশের আরও ১০টি জলাজমি রামসর সাইট হিসাবে মান্যতা পাওয়ায় প্রত্যেক পরিবেশ প্রেমী আনন্দিত হবেন। গত মাসে ৫টি এ ধরনের স্থান একই মান্যতা পেয়েছিল। এর ফলে, আমাদের প্রাকৃতিক পরিবেশ রক্ষার প্রতিশ্রুতি আরও সুদৃঢ় হবে”।